OzLabs/hebrew-wiki-articles huggingface dataset:
גיל השכל

גיל השכל (נולד ב-1965) הוא דיפלומט ישראלי המכהן כראש הטקס במשרד החוץ. בשנים 2011–2014 כיהן כשגריר ישראל בקניה.

== ביוגרפיה ==
השכל נולד וגדל בירושלים. הוא בעל תואר ראשון בפסיכולוגיה ומדעי המדינה מהאוניברסיטה העברית.
בשנת 1992 התקבל לקורס הצוערים והחל את שירותו במשרד החוץ. עם סיום הקורס ב-1994, התמנה למזכיר ראשון ולממלא מקום שגריר ישראל בהודו, שם כיהן עד שנת 1998.
התפקיד הבא של השכל היה ראש דסק טורקיה ומזרח אגן הים התיכון באגף אירופה במשרד החוץ ובשנת 2000 התמנה למנהל קורס צוערים.

השכל כיהן כדיפלומט בהודו וביפן וניהל את מחלקת צפון-מזרח אסיה, מחלקת ארגונים בינלאומיים ומחלקה כלכלית במשרד החוץ.

בשנת 2011 מונה לשגריר ישראל בקניה ושגריר לא תושב באוגנדה, זמביה, טנזניה, מלאווי וסיישל.
בנוסף, תפקד כשגריר ישראל למוסדות האו"ם באפריקה ([https://www.unon.org/ unon], [https://www.unep.org/ unep], [https://www.un.org/youthenvoy/2013/08/un-habitat-united-nations-human-settlements-programme/ un-habitat]).
עם שובו לישראל בשנת 2014 תפקד כסמנכ"ל משרד החוץ, ראש אגף שיתוף פעולה בינלאומי ומנהל אגף מש"ב.
החל משנת 2020 מכהן השכל בתפקיד ראש הטקס.

==פרסים והוקרה==
* 1998 - פרס עובד מצטיין במשרד החוץ
* 2019 - ציון לשבח ממשרד החוץ.

==חיים אישיים==
גיל נשוי לדלית ולהם ארבעה ילדים.

== קישורים חיצוניים ==

* 

==הערות שוליים==

קטגוריה:עובדי משרד החוץ
קטגוריה:שגרירי ישראל בקניה
קטגוריה:שגרירי ישראל באוגנדה
קטגוריה:שגרירי ישראל בטנזניה
קטגוריה:שגרירי ישראל בזמביה
קטגוריה:ראשי הטקס במשרד החוץ
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1965
שמואל אלימלך טורק

הרב שמואל אלימלך טורק (לעיתים טוירק) (1917–2009) היה ממייסדי ונשיאה הראשון של אגודת הרבנים בארצות הברית. רב קהילה באמריקה למעלה מ-40 שנה, ומחבר שו"ת כרם צבי.<ref>decades of columns in The Jewish Press</ref><ref>[http://israel613.com/books/ZAKAN-WIENER-RE.pdf Image of a 1986 column, including Rabbi Turk's photo]</ref><ref name="JP-Obit">Obit, Jewish Press, July 10, 2009, p. 58</ref><ref></ref>

== השכלה ==
בצעירותו למד בבית הספר רבי יעקב יוסף, לאחר מכן למד בישיבת תורה ודעת אצל הרב שלמה היימן זצ"ל, שהיה רבו המובהק, וממנו קיבל סמיכה לרבנות. מאוחר יותר נסמך גם על ידי הרב משה פיינשטיין. הרבה לשאת ולתת בהלכה עם הרב מנשה קליין, והתכתבויותיהם הרבות מתועדות בספרו כרם צבי.

התואר הראשון שלו היה מסיטי קולג', תואר שני מ-NYU ודוקטורט מ-Yeshiva University .

== רב קהילה ==
במשך 40 שנה, הרב טורק כיהן כרב קהילת של מרכז קינגסברידג' בישראל בריברדייל".

== פעילות ארגונית ==
הרב טורק היה הנשיא הראשון ומייסד שותף של איגוד הרבנים בארצות הברית.

הוא היה אחד הרבנים שצעדו בוושינגטון די.סי ב-1943 כדי לנסות להציל את יהודי אירופה מהנאצים, בתקופה בה הפגנות פומביות מצד אנשי דת היו מחזה נדיר.<ref></ref>

== כתבים ==
הרב טורק היה בעל טור קבוע בעיתון ובו כתב למעלה מ-1500 טורים, במגוון נושאים הנוגעים ליהדות, הלכה ומוסר.

בשנת תשל"ג פורסם ספרו כרם צבי<nowiki/>'.

== הערות שוליים ==

קטגוריה:בוגרי ישיבה יוניברסיטי
קטגוריה:בוגרי אוניברסיטת ניו יורק
קטגוריה:בוגרי הסיטי קולג' של ניו יורק
קטגוריה:רבנים חרדים אמריקאים
קטגוריה:אמריקאים שנולדו ב-1917
קטגוריה:אמריקאים שנפטרו ב-2009
Britney 2.0 (מיני-אלבום)

Britney 2.0 (בעברית: בריטני 2.0) הוא מיני-אלבום מאת צוות השחקנים של סדרת הטלוויזיה המוזיקלית Glee.<ref name=":0"></ref> הוא כולל שמונה שירים מפרק בעונה הרביעית של Glee באותו שם, "Britney 2.0", שהיה פרק המחווה השני שהוקדש לזמרת הפופ האמריקאית בריטני ספירס.<ref></ref> המיני-אלבום מורכב משישה שירים ושני מאש-אפים של שיריה מתוך אלבום הבכורה שלה עד אלבום האולפן השביעי שלה Femme Fatale.<ref name=":0" /> המיני-אלבום הופץ בפורמטים דיגיטליים בלבד.<ref name=":0" />

== הצלחה מסחרית ==
המיני-אלבום הופיע במקום הראשון במצעד הפסקולים של בילבורד ובמקום ה-43 במצעד הבילבורד 200.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומים מ-2012
קטגוריה:אלבומי Glee
קטגוריה:בריטני ספירס
קטגוריה:אלבומי הוקרה
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
פולה אש

פולה אש (בצרפתית:Cercle sportif Fola Esch, בתרגום:מעגל הספורט פולה אש; בקיצור מכונה פולה) הוא מועדון כדורגל לוקסמבורגי מהעיר אש-סור-אלזט (Esch-sur-Alzette), שבדרום-מערב לוקסמבורג. צבעי הקבוצה הם אדום לבן וכחול (כצבעי הדגל הלוקסמבורגי), ואצטדיון הבית של המועדון הוא סטאד אמיל מיירש.

הקבוצה נחשבת לאחת הקבוצות הוותיקות ביותר בכדורגל הלוקסמבורגי, כאשר היא זכתה בעברה ב-8 אליפויות הליגה, וב-3 גביעי מדינה לוקסמבורגים.

==היסטוריה==
פולה אש, שנוסדה בשנת 1906 על ידי המורה לאנגלית ז'אן רודר, הייתה מועדון הכדורגל הראשון במדינת לוקסמבורג. בתקופת הזוהר שלו, היה פולה המועדון הבכיר במדינה, וזכה בארבע אליפויות בליגה הבכירה ובשני גביעי לוקסמבורג בין השנים 1918-1924. פולה זכתה באליפות נוספת ב-1930 ובגביע לוקסמבורג ב-1955.

פולה דחתה באופן עקבי מיזוג עם שכנותיה הגדולות, ג'אוניס אש, במהלך גל המיזוגים בכדורגל הלוקסמבורגי בשנות ה-90. ב-2004/2005, פולה ירדה לליגה השלישית של הכדורגל הלוקסמבורגי, אך עלתה בעונה שלאחר מכן. ב-2006/2007 הם סיימו במקום השלישי, והעפילו לפלייאוף עלייה, אך הפסידו לוויקטוריה רוספורט.

בשנת 2008 הצליח המועדון להשיג את המקום השני בליגת המשנה, והעניק להם עלייה לליגת העל (הליגה הלאומית, הליגה הבכירה במדינה, שנקראה במרץ 2009 לליגת BGL עקב המשבר הפיננסי).

במאי 2013 זכתה פולה אש באליפות הליגה הבכירה עם ניצחון היסטורי 5–1 מול יריבתה העירונית, ג'אוניס אש במחזור ה-25 של העונה. זו הייתה האליפות הראשונה למועדון מזה 83 שנים. סטפנו בנסי היה שחקן המפתח כאשר כבש 20 שערים במהלך העונה.

פולה השתתפה בסיבוב המוקדמות השני של ליגת האלופות 2013/2014, אך הפסידה לדינמו זאגרב 0–5 במשחק הראשון (בבית) ו-0–1 במשחק השני (בחוץ). ב-2015 זכתה פולה שוב באליפות, לאחר שסיימה במקום השני ב-2014. ב-2016 היא שוב סיימה במקום השני עם מספר שווה של נקודות עם האלופה, F91 דודלאנג'.

בשנת 2016 חגגו פולה אש את יום הולדתם ה-110, והפך גם לחבר במועדון החלוצים האקסקלוסיבי, כמועדון הכדורגל הוותיק ביותר של לוקסמבורג. ב-2017 הצליחה הקבוצה לראשונה לעבור סיבוב במסגרת אירופית כשהגיעה לסיבוב המוקדמות השלישי במוקדמות הליגה האירופית. בהמשך נשארה הקבוצה כמתחרה בצמרת של הכדורגל הלוקסמבורגי. ב-2020/2021 לקחה את האליפות השמינית בהיסטוריה שלה, ובעונה שלאחר מכן השתתפה במוקדמות ליגת האלופות אך הודחה בסיבוב הראשון, ישירות לסיבוב השני של מוקדמות המפעל החדש, הליגה האזורית של אופ"א, שם הצליחה להגיע עד לסיבוב הפלייאוף אך הודחה נגד קאיראט אלמטי הקזחית.

==תארים==
;ליגת העל הלוקסמבורגית
* אליפות (8): 1917/1918, 1919/1920, 1921/1922, 1923/1924, 1929/1930, 2012/2013, 2014/2015, 2020/2021
* סגנית אלופה (10): 1916/1917, 1918/1919, 1920/1921, 1928/1929, 1948/1949, 1953/1954, 1954/1955, 2010/2011, 2013/2014, 2018/2019
;הגביע הלוקסמבורגי
* זכייה (3): 1922/1923, 1923/1924, 1954/1955
* סגנית מחזיקת הגביע (2): 1972/1973, 2016/2017
==קישורים חיצוניים==

* 

קטגוריה:קבוצות כדורגל לוקסמבורגיות
קטגוריה:קבוצות כדורגל שהוקמו ב-1906
סונג בום-קון

סונג בום-קון (בקוריאנית: 송범근; נולד ב-22 במרץ 1999 בסונגנאם שבקוריאה הדרומית) הוא כדורגלן דרום קוריאני המשחק בעמדת השוער בקבוצת ג'אונבוק יונדאי מוטורס מליגת העל הדרום קוריאנית ובנבחרת קוריאה הדרומית.

== קריירת מועדונים ==
סונג משחק בקבוצה הבוגרת של ג'אונבוק יונדאי מוטורס מליגת העל הדרום קוריאנית החל משנת 2018.

== קריירה בינלאומית ==
ב-24 ביולי 2022 ערך סונג את הופעת הבכורה שלו בנבחרת קוריאה הדרומית, בניצחון 0–3 על נבחרת הונג קונג במסגרת אליפות מזרח אסיה 2022.

נכלל בסגל נבחרת קוריאה הדרומית לטורניר מונדיאל 2022.

נכלל בסגל נבחרת קוריאה הדרומית לטורניר גביע אסיה 2023.

==קישורים חיצוניים==

== הערות שוליים ==

קטגוריה:כדורגלנים דרום קוריאנים
קטגוריה:שוערי כדורגל דרום קוריאנים
קטגוריה:כדורגלני צונבוק יונדאי מוטורס
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:דרום קוריאנים שנולדו ב-1999
קטגוריה:כדורגלנים דרום קוריאנים באולימפיאדת טוקיו (2020)
מזכר

[[טופס מזכר לתיעוד הודעות טלפוניות, ב-AT&T]]
מזכר של [[שירות הפארקים הלאומיים של ארצות הברית]]
מִזְכָּר (בלועזית: מֵמוֹרַנְדּוּם, מלטינית: memorandum<ref></ref>"(זה) שיש לזכור", בקיצור memo , או mem, וברבים memoranda) הוא הודעה כתובה המשמשת בדרך כלל במסגרת מקצועית. הודעות אלו הן בדרך כלל קצרות ונועדו להיות מובנות בקלות ובמהירות, במטרה לתקשר מידע חשוב ביעילות על מנת לבצע שינויים בארגון. לעיתים נעשה שימוש גם במילה תזכיר להודעות מסוג זה.

במשפט, מזכר הוא תיעוד של תנאי העסקה או החוזה, כגון מזכר מדיניות, מזכר הבנות, מזכר הסכם או מזכר התאגדות. בעסקים, תזכיר או מזכר משמש בדרך כלל על ידי חברות וארגונים לתקשורת פנימית בתוך הארגון, בעוד שמכתבים הם בדרך כלל לתקשורת חיצונית.

פורמטים אחרים של מזכרים כוללים הערות תדרוך, דוחות ומכתבים. שעשויים להיחשב ספרות אפורה. עיצוב התזכיר עשוי להשתנות לפי המשרד או המוסד. לדוגמה, אם הנמען המיועד הוא שר בממשלה או מנהל בכיר, הפורמט עשוי להיות מוגדר בצורה נוקשה ומוגבל לעמוד אחד או שניים. אם הנמען הוא עמית, דרישות העיצוב לרוב גמישות יותר.

האקדמיה ללשון העברית מגדירה את המילה "מזכר" כסיכּום דברים לזיכָּרון ולעדות.
== מטרות ==
למזכרים מטרות רבות, בין השאר: הבאת תשומת לב לבעיות, וסיוע בפתרונן באמצעות תקשורת ברורה ותמציתית. מזכרים תומכים בקבלת החלטות וכדי לעזור (או לפעמים להשפיע) על מקבל החלטות לקבל החלטה טובה יותר במצב מסוים ממה שהוא יכול היה לקבל אחרת ללא הניתוח שמהזכר מספק. מטרות נוספות כוללות: העברת מידע; יידוע החלטות, הגשת בקשה, מתן מענה לשאלה, מתן הצעה, הצגת דוח לא רשמי, הצעת פתרון לבעיה או תיעוד הפניה לשימוש עתידי.
==מסמכים משפטיים==
מסמכים משפטיים רבים משתמשים במילה מזכר (memorandum), ביניהם:
* מזכר הבנות (באנגלית: Memorandum of understanding) סוג של הסכם בין שני צדדים או יותר, המבטא הסכמה ורצון לשיתוף פעולה בין הצדדים. הוא משמש לעיתים קרובות במקרים בהם הצדדים אינם מבקשים לייצור עדיין התחייבות משפטית או במצבים בהם הצדדים אינם יכולים ליצור הסכם בר אכיפה משפטית. זוהו מעין חלופה רשמית יותר להסכם ג'נטלמני. מזכר הבנות משמש לרוב בעולם העסקים ובעולם הדיפלומטיה בין מדינות.
* מזכר התאגדות (באנגלית: Memorandum of association) המסמך המקימים תאגיד ומהווה את הסכם הבסיס שלו, ומסדיר את מערכת היחסים המשפטית בין חברי התאגיד ובינם לבין התאגיד.
==קישורים חיצוניים==

==הערות שוליים==

קטגוריה:דואר אלקטרוני
קטגוריה:מסמכים
סברי אבו עלם

מֻחַמַּד סַבְּרִי אַבּוּ עַלַם (בערבית: محمد صبري أبو علم, תעתיק מדויק: מחמד צברי אבו עלם; 31 במרץ 1893–13 באפריל 1947) היה פוליטיקאי ועורך דין מצרי, שר המשפטים המצרי בממשלות מוסטפא א-נחאס פאשה וחבר פרלמנט מטעם מפלגת אל-ופד.

נולד באל-מנופיה. למד משפטים בבית הספר למשפטים בקהיר. כחלק מפעילותו בתנועה הלאומית המצרית נעצר מספר פעמים בעת שהיה סטודנט. עסק בעריכת דין והשתתף במהומות 1919.

היה מקורב לראשי מפלגת אל-ופד, סעד זע'לול ומוסטפא א-נחאס. כיהן כעורך ביטאון המפלגה, "אל-בלאע'" ובשנות ה-40 של המאה ה-20 כיהן כמזכיר המפלגה. ב-1924 נבחר לראשונה לבית הנבחרים וב-1942 נבחר לראשונה לסנאט. 

אבו עלם מונה לשר המשפטים בממשלותיו של מוסטפא א-נחאס. לכהונתו הראשונה מונה ב-9 במאי 1936, וכיהן בתפקיד עד 29 בדצמבר 1937. בתקופה זו היה ממנסחי אמנת מונטרה שביטלה את משטר הקפיטולציות במצרים. כמו כן, דרש כי התכתובת עם בתי הדין המעורבים במצרים, כמו גם עם משרד המשפטים, תתנהל בערבית בצירוף תרגום צרפתי. כהונתו השנייה נמשכה מ-6 בפברואר 1942 עד 10 באוקטובר 1944. בין השנים 1945–1947 היה מנהיג האופוזיציה בסנאט. ייצג את מצרים בוועידות בין-לאומיות והיה נשיא לשכת עורכי הדין המצרית.

נפטר ב-13 באפריל 1947. על שמו נקרא רחוב בקהיר.

== הערות שוליים ==

קטגוריה:פוליטיקאים מצרים
קטגוריה:שרי ממשלת מצרים
קטגוריה:שרי משפטים
קטגוריה:ילידי 1893
קטגוריה:נפטרים ב-1947
מונמות'שייר

מונמות'שייר (בוולשית: Sir Fynwy, אנגלית: Monmouthshire) הוא מחוז בדרום-מזרח ויילס, בממלכה המאוחדת. 

המחוז הוקם בשנת 1996 עם הסידור מחדש של מחוזות ויילס, הוא התבסס על מחוז מונמות'שייר ההיסטורי שנוסד ב-1535 ועד לשנת 1974 היה שייך באופן רשמי לאנגליה. עיר הבירה ההיסטורית של המחוז, שעל שמה הוא קרוי, היא מונמות', אולם כיום הבירה האדמיניסטרטיבית היא אסק (Usk). ברחבי המחוז מתגוררים 93,000 תושבים.

==גאוגרפיה==
מחוז מונמות'שייר גובל מדרום עם תעלת בריסטול ושפך נהר הסוורן, ממזרח הוא גובל עם המחוזות האנגליים הרפורדשייר וגלוסטרשייר, מצפון הוא גובל במחוז פוויס וממערב הוא גובל עם המחוזות ת'ורפן וניופורט. לאורך הגבול המזרחי של המחוז מתפרס עמק וואי שהוא אזור יופי טבעי יוצא דופן, בצידו המערבי נמצא קצהו של הפארק הלאומי ברקון ביקונס ובנוסף ברחבי המחוז נמצאים יישובים ואתרים רבים המושכים אליהם מבקרים ותיירים רבים לאורך השנה. 

בחלקו הדרומי של המחוז עובר עורק התחבורה החשוב והכביש המהיר M4 המחבר את לונדון לערי דרום ויילס, הוא חוצה את שפך נהר הסוורן (לצד ה-M48 שמתפצל ממנו למספר קילומטרים) בגשר סוורן וגשר נסיך ויילס לפני שהוא נכנס למחוז באזור קלדיקוט. עורקי התחבורה העיקריים הנוספים במחוז כוללים את כביש ה-A40 (ציר לונדון-דרום ויילס ההיסטורי) החוצה את המחוז במרכזו ממזרח למערב בין מונמות' לאברגווני, והכבישים A449 וה-A465 (שה-A4042 ממשיך אותו) אשר חוצים את המחוז מצפון לדרום. 

מלבד עיר הבירה של המחוז אסק (Usk) עם 2,834 תושבים, ערים ועיירות נוספות המחוז כוללות את אברגווני (Abergavenny) עם 12,515 תושבים, צ'פסטו (Chepstow) עם 12,350 תושבים, קלדיקוט (Caldicot) עם 12,230 תושבים ומונמות' (Monmouth) עם 10,508 תושבים. מלבד יישובים אלו שאר המחוז מאופיין בהתיישבויות קטנות ובעלות אופי כפרי.

==אתרים נבחרים==
<gallery>
Chepstow Castle (4197).jpg|טירת צ'פסטו
Raglan Castle's main entrance.jpg|טירת רגלאן
View to the west from Blaen-yr-henbant - geograph.org.uk - 293127.jpg|הברקון ביקונס
Brecon.JPG|תעלת מונמת'שייר וברקון
Offa's Dyke near Yew Tree Farm - geograph.org.uk - 450420.jpg|סוללת אופה
Tintern Abbey (9390).jpg|מנזר טינטרן
</gallery>

==קישורים חיצוניים==

* 
* 

==הערות שוליים==

*
קטגוריה:ויילס: מחוזות
בית ספר למטומטמים

בית ספר למטומטמים (ברוסית: Школа для дураков; באנגלית: A School for Fools) הוא רומן מאת הסופר הרוסי-קנדי סשה סוקולוב. הטיוטה הראשונה של הספר נכתבה ברוסית, הושלמה ב-1973 והודפסה בהפצה עצמית (סָאמִיזְדָאט). ב-1975 הוגש כתב היד להוצאה האמריקנית לספרות רוסית ארדיס. הספר יצא לאור בארצות הברית ב-1976. בשנת 1977 הוציאה ארדיס את המהדורה האנגלית, בתרגומו של קארל פרופר. הספר יצא לאור בעברית בהוצאת כרמל בשנת 2022, בתרגומו של טינו מושקוביץ.

== עלילת הספר ==
לרומן אין עלילה ליניארית. הוא מתאר אירועים המסופרים על ידי הדמות הראשית. הגיבור הוא תלמיד הסובל מהפרעת זהות דיסוציאטיבית ומתפיסת זמן לא ליניארית, שלדעתו ירש מסבתו. הוא נמצא בדיון מתמיד עם "האני האחר" שלו, ומתקשה להבחין בין "אתמול", "היום" ו"מחר".

הוא לומד בבית ספר לילדים מיוחדים, בכיתה שבה מלמד המורה האהוב עליו, הגאוגרף פאבל פטרוביץ' נורווגוב, שהמְספר-גיבור מכנה אותו גם סול פטרוביץ'. הוא גם מאוהב במורָה ששמה וטה. תיאור חייהם וחייהן של כמה דמויות משניות אחרות מדגיש את המציאות של המשטר הסובייטי הדכאני.

לאחר סיום הלימודים עובר הגיבור לעבוד בעבודות שונות, מ"השחזת עפרונות" ועד ניצוח על תזמורת. העלילה מסתיימת בפתאומיות כאשר למְספר נגמר הנייר.

== לאחר פרסום הספר ==
וולפגנג קסאק תיאר את הספר כ"יצירה הסוריאליסטית ביותר של הספרות הרוסית המודרנית".<ref></ref>

מיכאיל ברג הדגיש את חשיבותה של השקפת העולם הנוצרית ביצירה, וציין כי השפה הייחודית והמוזרויות הקומפוזיציוניות של הספר הן נכס יוצא דופן שמקורו במוזרויותיו של הגיבור.<ref></ref>

מארק ליפובצקי ציין כי בית ספר למטומטמים מתכתב ישירות עם המסורת הספרותית של ולדימיר נבוקוב, ופורץ את הדרך לתופעות החשובות והמעניינות ביותר של הפרוזה הרוסית של המאה ה-21, כולל יצירות של אלכסנדר גולדשטיין, דניס אוסוקין, ניקולאי קונוב, אנדרו לבקין, אלכסנדר איליאנן, סטניסלב לבובסקי ואחרים.<ref></ref>

== קישורים חיצוניים ==
* 

== הערות שוליים ==

קטגוריה:ספרי הוצאת כרמל
קטגוריה:ספרים רוסיים
קטגוריה:ספרים המתרחשים ברוסיה
קטגוריה:ספרים שצונזרו
ריימונד ויליס

ריימונד יוג'ין ויליס (באנגלית: Raymond Eugene Willis; ) היה פוליטיקאי אמריקאי, שכיהן כחבר הסנאט של ארצות הברית מטעם מדינת אינדיאנה בשנים 1941–1947.

== ביוגרפיה ==
ויליס נולד בווטרלו (Waterloo) שבצפון-מזרח אינדיאנה, ולמד בבתי ספר ציבוריים בטרם השלים את לימודיו הגבוהים במכללת ואבאש בשנת 1896. בעיר הולדתו למד את מקצוע המדפיס ולאחר מכן עבר לעיר אנגולה שגם כן שוכנת באינדיאנה, והחל ב-1898 לעסוק בהוצאה לאור של עיתונים.

בשנים 1910–1914 היה המנהל הכללי של שירותי הדואר באנגולה. במהלך מלחמת העולם הראשונה שימש ויליס כיושב ראש מועצת ההגנה של מחוז סטובן בין השנים 1917–1918. מ-1919 עד 1921 היה ויליס חבר בית הנבחרים של אינדיאנה , וב-1938 התמודד לראשונה לסנאט של ארצות הברית, אך הפסיד בבחירות הכלליות לדמוקרט המתון פרדריק ואן נאיס בפער של כ-5,100 קולות.

בבחירות 1940 נבחר ויליס לסנאט של ארצות הברית, לאחר שבקושי רב גבר על הסנאטור המכהן מטעם המפלגה הדמוקרטית, שרמן מינטון, וכהונתו החלה ב-3 בינואר 1941. בבחירות שלאחר מכן ב-1946 לא העמיד עצמו לבחירה מחדש, וחידש את עיסוקיו בתחום ההוצאה לאור כנשיא החברה "".Steuben Printing Co". בנוסף, היה ויליס חבר במועצת הנאמנים של אוניברסיטת טריי-סטייט (שהפכה בהמשך לאוניברסיטת טריין).

במרץ 1956 הלך לעולמו, ונטמן בבית העלמין סירקל הייל.

== קישורים חיצוניים ==
* 
* 

== הערות שוליים ==

קטגוריה:חברי האספה הכללית של אינדיאנה
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:בוגרי מכללת וואבאש
קטגוריה:אמריקאים שנולדו ב-1875
קטגוריה:אמריקאים שנפטרו ב-1956
ג'ון רת'רפורד

ג'ון הנרי רת'רפורד (באנגלית: John Henry Rutherford; נולד ב-2 בספטמבר 1952) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת פלורידה, מאז 2017. בשנים 2017–2023 ייצג את מחוז הקונגרס הרביעי. רת'רפורד מייצג מחוז קונגרס החולש על רוב העיר ג'קסונוויל ועל פרווריה במחוזות נסאו וסנט ג'ונס. טרם היבחרו לקונגרס היה השריף של מחוז דובאל במשך תריסר שנים, מ-2003 עד 2015.

== ביוגרפיה ==
רת'רפורד נולד באומהה שבנברסקה בשנת 1952. אביו שירת בצי ארצות הברית ולחם במלחמת קוריאה בעת לידת בנו. בשנות ה-50 של המאה ה-20 עברה משפחתו של רת'רפורד לג'קסונוויל שבפלורידה, שם השלים ב-1970 את לימודיו התיכוניים בתיכון ניית'ן בדפורד פורסט. בשעות הפנאי שלו עסק בגלישת גלים. ב-1972 השלים לימודי תעודה בקרימינולוגיה במכללה המדינתית של פלורידה בג'קסונוויל, ולאחר מכן קיבל תואר ראשון בתחום זה מאוניברסיטת המדינה של פלורידה בשנת 1974.

במשך 41 שנים עבד רת'רפורד במשרד השריף של ג'קסונוויל, תחילה כסגן שריף ובמשך 12 השנים האחרונות כשריף הנבחר של העיר. הוא הצטרף למשרד השריף של ג'קסונוויל כבר ב-1974 כשוטר מקוף. הוא הועלה לדרגת סמל בשנת 1980, ובסופו של דבר הגיע לדרגת קפטן. בנקודות שונות פיקד על יחידת ההצתות והפריצות, הוביל את האקדמיה לשוטרים וניהל יחידות סיור בדרום ג'קסונוויל. הוא היה גם ראש מחלקת השירותים, התנועה והמבצעים המיוחדים של משרד השריף; ומפקד סיירת השיטור העירוני. הוא מונה למנהל הענישות ב-1995 על ידי השריף נט גלובר. בתפקיד זה היה רת'רפורד אחראי לפיקוח על מערכת הכליאה שתחת משרד השריף.

במהלך 2003 התמודד רת'רפורד על תפקיד השריף. במהלך הבחירות הגיש מועמד למועצת העיר ג'קסונוויל תלונה נגד רת'רפורד בפברואר 2003, בטענה כי הפר את חוק האץ' הפדרלי משנת 1939, האוסר על עובדים הכפופים לסוכנויות במימון הממשלה הפדרלית של ארצות הברית להתמודד על תפקיד בבחירות מפלגתיות. רת'רפורד גרס שאין שום בעיה משפטית בהתמודדותו, אך למרות זאת פרש מהשירות הציבורי במרץ 2003 כדי להסיר כל ספק, לאחר 28 שנות שירות. בבחירות הכלליות, שהתקיימו ב-15 באפריל, גרף רת'רפורד 135,038 קולות, שהיוו 78% מסך קולות הבוחרים. הוא הושבע לתפקידו ב-1 ביולי 2003.

לאחר שתחילה שקל להתמודד אל בית הנבחרים של פלורידה , הכריז רת'רפורד ב-15 באפריל 2016 על מועמדותו לבית הנבחרים של ארצות הברית במחוז הקונגרס הרביעי של פלורידה. בבחירות שהתקיימו באותה שנה בארצות הברית נותר המושב ללא נציג מחוז מכהן המתמודד בבחירתו, בעקבות פרישתו של אנדרו קרנשו מהחיים הפוליטיים. במקור הודיע שיתמודד במחוז הקונגרס השישי, אך מכיוון שמחוז הקונגרס הרביעי הוגדר כמושב בטוח עבור הרפובליקנים, העדיף להתמודד שם. בבחירות המקדימות של המפלגה הרפובליקנית נבחר רת'רפורד למועמד המפלגה עם 38.7% מהקולות, ובבחירות הכלליות גבר על מועמד המפלגה הדמוקרטית דייוויד ברודרלי ביחס של 70.2%-27.6%. עם התכנסות הקונגרס ה-115 של ארצות הברית הושבע לתפקידו. בבחירות שנערכו בשנת 2022, בוצע שינוי גבולות אזוריות ובאזור בחירה שאותרפורד היה נציגו זכה ארון בין, רת'רפורד זכה בבחירות באזור חדש שהוקם.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת המדינה של פלורידה
קטגוריה:שוטרים אמריקאים
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1952
סודותיי (שיר)

"סודותיי" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה הראשונה והמובילה של אלבום הבכורה של הזמרת, סודותיי.

== על השיר ==
השיר נכתב והולחן על ידי אביב ויעל נעים, והופק על ידי אודי הניס ומשה דעבול. ב-9 במרץ 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-6 באפריל עלה למקום השלישי – המיקום הגבוה ביותר אליו הגיע. ב-15 ביוני, לאחר אחד-עשר שבועות צעידה, יצא מהמצעד השבועי. במצעד העברי השנתי של ה'תשס"ו באותה התחנה דורג במקום ה-13, ואילו ב לשנת ה'תשס"ו דורג במקום ה-32.

== מיקומי שיא ==

== הערות שוליים ==

קטגוריה:שירי 2006
קטגוריה:סינגלי בכורה מ-2006
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי דין דין אביב
קטגוריה:שירים שנכתבו על ידי יעל נעים
קטגוריה:שירים שהולחנו על ידי דין דין אביב
קטגוריה:שירים שהולחנו על ידי יעל נעים
קטגוריה:שירים שהופקו על ידי אודי הניס
קטגוריה:שירים שהופקו על ידי משה דעבול
קטגוריה:שירים על אושר
קטגוריה:סינגלים בהוצאת הד ארצי
אוהד טל

אוהד טל (נולד ב-4 בינואר 1982, ט' בטבת ה'תשמ"ב) הוא חבר כנסת מטעם רשימת הציונות הדתית, ומכהן כיו״ר הוועדה למיזמים ציבוריים. בעבר היה מזכ"ל תנועת בני עקיבא העולמית וסמנכ"ל תנועת המזרחי.

== ביוגרפיה ==
טל נולד באילת וגדל בה. משפחתו לא הייתה דתית, וכשהיה בבית הספר היסודי החלה בתהליך חזרה בתשובה. למד בבית הספר היסודי הממלכתי־דתי ימין הרצוג באילת ובישיבה התיכונית במצפה רמון, ושירת כמפקד טנק בחיל השריון. לאחר שירותו הצבאי עבר ללמוד בישיבת ההסדר בשדרות כמה חודשים ובהמשך עבד במשך שנתיים בחברת "אל אופ" של אלביט מערכות, בפיתוח מערכות מתקדמות לטנקים. בעל תואר ראשון בחינוך עם התמחות במנהיגות ובניהול מערכות חינוך מאוניברסיטת בר-אילן ותואר שני בניהול ובמדיניות ציבורית מהאוניברסיטה העברית. טל הדריך במיזמים חינוכיים בקרן למורשת הכותל המערבי וניהל אותם, והיה מנהל השטח של פרויקט סינון העפר מהר הבית מטעם עמותת אלע"ד.

בשנת 2013 מונה לשליח המרכזי של תנועת בני עקיבא והסוכנות היהודית בהולנד. עם חזרתו לישראל, הקים וניהל את "מרכז השליחות של הציונות הדתית" – ארגון גג של עשרה ארגונים הפועלים לעידוד בני ובנות הציונות הדתית לצאת לשליחות בתפוצות, ובהמשך מונה לסמנכ"ל תנועת "המזרחי העולמי". בשנת 2021 מונה למזכ"ל תנועת בני עקיבא העולמית. ביום הגשת הרשימות במערכת הבחירות לכנסת העשרים וחמש (2022), הודיע יו"ר מפלגת "הציונות הדתית", בצלאל סמוטריץ', על שיבוצו של טל במקום 12 ברשימת המפלגה לכנסת, שזכתה לבסוף ל־14 מנדטים.

== חיים אישיים ==
נשוי לתמר לבית שחל, בעלת תואר שני במִנהל עסקים ומ־2017 מנהלת הכספים ומשאבי האנוש ברשת התיכונים וכפרי הנוער הדתית "דעת". לזוג ארבעה ילדים והם מתגוררים באפרת.

==קישורים חיצוניים==

* [https://www.knesset.tv/knesset-members/knesset25/ אוהד טל], באתר ערוץ הכנסת
* 
* 
* עטרה גרמן, [https://www.makorrishon.co.il/news/543425/ ח״כ אוהד טל מתכוון להמשיך לעסוק ביהדות התפוצות "בלי לדבר על זרמים"], מקור ראשון, 23 בנובמבר 2022
* 
* 

== הערות שוליים ==

קטגוריה:בוגרי ישיבות תיכוניות
קטגוריה:בוגרי אוניברסיטת בר-אילן
קטגוריה:בוגרי האוניברסיטה העברית בירושלים
קטגוריה:מזכ"לי בני עקיבא
קטגוריה:חברי הכנסת העשרים וחמש
קטגוריה:חברי כנסת מתנחלים
קטגוריה:ציונות דתית: חברי כנסת
קטגוריה:ציונות דתית: מייסדי ארגונים ומוסדות
קטגוריה:אפרת: חברי הכנסת
קטגוריה:בני עקיבא העולמית: אישים
קטגוריה:ישראלים שנולדו ב-1982
חולמת (שיר)

"חולמת" הוא סינגל שהוקלט על ידי הזמרת הישראלית דין דין אביב בהשתתפות מוש בן ארי. את השיר הוציאה לאור בשנת 2006 חברת התקליטים הד ארצי, והוא נכלל כרצועה השישית באלבום הבכורה של הזמרת, סודותיי.

== על השיר ==
השיר נכתב והולחן על ידי בן ארי, והופק על ידי משה דעבול. ב-4 במאי 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום העשירי. ב-22 ביוני עלה למקום החמישי – המיקום הגבוה ביותר אליו הגיע. ב-17 באוגוסט, לאחר אחד-עשר שבועות צעידה, יצא מהמצעד השבועי.

במצעד העברי השנתי של ה'תשס"ו באותה התחנה דורג במקום ה-26.

== מיקומי שיא ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי דין דין אביב
קטגוריה:שירי מוש בן ארי
קטגוריה:דואטים
קטגוריה:שירים בעברית
קטגוריה:שירים שנכתבו על ידי מוש בן ארי
קטגוריה:שירים שהולחנו על ידי מוש בן ארי
קטגוריה:שירים שהופקו על ידי משה דעבול
קטגוריה:שירי אהבה בעברית
קטגוריה:שירים על חלומות
קטגוריה:שירים על לילות
קטגוריה:סינגלים בהוצאת הד ארצי
קוטג' יורק

קוטג' יורק הוא בית בשטחו של בית סאנדרינגהאם בנורפוק, אנגליה.<ref name="norfolkcoast"></ref>

== היסטוריה ==
הקוטג' נקרא במקור "קוטג' הרווקים", ונבנה כבית מגורים כחלק מבית סנדרינגהאם.<ref></ref>

בשנת 1893, ניתן המבנה על ידי המלך לעתיד אדוארד השביעי, אז הנסיך מוויילס, כמתנת חתונה לבנו הנסיך ג'ורג', הדוכס מיורק (לימים המלך ג'ורג' החמישי), שחי שם עם אשתו, המלכה מרי לעתיד, לאחר נישואיהם.<ref name="VirtualGlobetrotting"></ref> בני הזוג חיו שם 33 שנים עד מותה של המלכה אלכסנדרה ב-1925;<ref name="telegraph"></ref> חמשת ילדיהם הקטנים ביותר נולדו שם.<ref name="norfolkcoast" />

ג'ורג' החמישי אהב את המבנה. הוא ריהט אותו בעצמו ברהיטים שנרכשו מחנות הרהיטים מייפל ושות'.

כיום, קוטג' יורק משמש כמשרדי אחוזת סנדרינגהם; יחידות נופש ודירות לעובדי אחוזה תופסות גם הן חלק מהבניין.

==קישורים חיצוניים==

== הערות שוליים ==

קטגוריה:הממלכה המאוחדת: ארמונות מלכותיים
קטגוריה:נורפוק
בולוס (רפואה)

ברפואה, בולוס (מלטינית: bolus, כדור) הוא מתן כמות נוספת של תרופה, סם או תרכובת אחרת בתוך טווח זמן קצר מזמן נתינת המנה הראשונית, בדרך כלל 1–30 דקות, במטרה להעלות את ריכוז החומר בדם לריכוז שמספיק כדי להשפיע. בולוס יכול להינתן בזריקה: תוך ורידית, תוך שרירית, לעמוד השדרה, תת-עורית או בשאיפה.

== דרך נתינה ==
הדרך בה ניתן הבולוס נקבעת על פי הריכוז הרצוי של החומר בגוף. בולוס של חיסון שניתן בזריקה תוך שרירית מאפשר שחרור איטי של האנטיגן כדי לתת זמן לגוף לפתח נוגדנים. בולוס שניתן בוריד מאפשר העלאה מהירה של ריכוז החומר בדם.

== סוכרת ==
חולי סוכרת משתמשים במונח בולוס כמינון של אינסולין שניתן במרוכז לפני ארוחה. (במקביל לדרך האחרת למתן אינסולין שהיא הזרקה איטית ומתמשכת של אינסולין כל הזמן ולא רק לפני ארוחה).

== הערות שוליים ==

קטגוריה:פרמקוקינטיקה
אף לא מילה

"אף לא מילה" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה השמינית באלבומה השני של הזמרת, חופשיה בין עולמות.

== על השיר ==
השיר נכתב על ידי הדר גלרון והולחן והופק על ידי אלון יופה. ב-4 בספטמבר 2008 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-6 בנובמבר עלה למקום השביעי – המיקום הגבוה ביותר שהגיע אליו. ב-18 בדצמבר, לאחר אחד-עשר שבועות צעידה, יצא מהמצעד השבועי.

== מיקומי שיא ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי הדר גלרון
קטגוריה:שירים שהולחנו על ידי אלון יופה
קטגוריה:שירים שהופקו על ידי אלון יופה
קטגוריה:שירים על רגשות
קטגוריה:סינגלים בהוצאת הד ארצי
ספרי לי אהובה

"ספרי לי אהובה" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה הראשונה באלבומה השני של הזמרת, חופשיה בין עולמות.

== על השיר ==
השיר נכתב והולחן על ידי אלון יופה והדר גלרון. ב-13 בנובמבר 2008 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום התשיעי. ב-11 בדצמבר עלה למקום הרביעי – המיקום הגבוה ביותר שהגיע אליו. ב-29 בינואר 2009, לאחר עשרה שבועות צעידה, יצא מהמצעד השבועי.

== מיקומי שיא ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי אלון יופה
קטגוריה:שירים שנכתבו על ידי הדר גלרון
קטגוריה:שירים שהולחנו על ידי אלון יופה
קטגוריה:שירים שהופקו על ידי אבי לייבוביץ'
קטגוריה:שירים שהופקו על ידי אלון יופה
קטגוריה:שירי אהבה בעברית
קטגוריה:שירים על זמן
קטגוריה:סינגלים בהוצאת הד ארצי
שיבוא אליי

"שיבוא אליי" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה השנייה באלבומה השני של הזמרת, חופשיה בין עולמות.

== על השיר ==
השיר נכתב והולחן על ידי אלון יופה והדר גלרון. ב-8 בינואר 2009 הוצג כמועמד לכניסה למצעד הפזמונים העברי של רשת ג'. בשבוע לאחר מכן דורג במקום התשיעי. ב-29 בינואר עלה למקום השישי – המיקום הגבוה ביותר אליו הגיע. ב-12 במרץ, לאחר שמונה שבועות צעידה, יצא מהמצעד השבועי.

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי 2008
קטגוריה:סינגלים מ-2009
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי אלון יופה
קטגוריה:שירים שנכתבו על ידי הדר גלרון
קטגוריה:שירים שהולחנו על ידי דין דין אביב
קטגוריה:שירים שהולחנו על ידי אלון יופה
קטגוריה:שירים שהופקו על ידי אבי לייבוביץ'
קטגוריה:שירים שהופקו על ידי אלון יופה
קטגוריה:סינגלים בהוצאת הד ארצי
יחס דחיסת נתונים

יחס דחיסת נתונים, הידוע גם כעוצמת דחיסה, הוא מדידה של ההפחתה היחסית בגודל של ייצוג הנתונים המיוצר על ידי אלגוריתם דחיסת נתונים. יחס זה מבוטא לרוב כחלוקה של הגודל הלא דחוס בגודל הדחוס.

== הגדרה ==
יחס דחיסת נתונים (Data Compression Ratio) מוגדר כיחס בין הגודל הלא דחוס (Uncompressed Size) לגודל הדחוס (Compressed Size):<ref name="CompressionRatioBroadcastEngineering"></ref><ref name="CompressionRatioDigitalVideoandHD"></ref><ref name="CompressionRatioHEVCdraft10"></ref><ref name="CompressionRatioLogitechAVCStandard"></ref><ref name="CompressionRatioSonyBroadcastApplications"></ref>

: <math> {\rm Data \;Compression\;Ratio} = \frac{\rm Uncompressed\;Size}{\rm Compressed\;Size}</math>

לפיכך, לייצוג נתונים, הדוחס את גודל הקובץ מ-10MB ל-2MB, יש יחס דחיסה של 10/2 = 5, המצוין לעיתים קרובות כיחס מפורש, 5:1 (קרא "חמש" ל"אחד"), או בתור יחס מרומז, 5/1. ניסוח זה חל באופן שווה על דחיסה, כאשר הגודל הלא דחוס הוא הגודל המקורי; ועבור פרישֹה (decompression), כאשר הגודל הלא דחוס הוא זה של הקובץ המשוחזר.

לפעמים מציינים את החיסכון בנפח אחסון (Space Saving), המוגדר כמידת הקטנת הגודל ביחס לגודל הלא דחוס:

: <math>{\rm Space\;Saving} = 1 - \frac{\rm Compressed\;Size}{\rm Uncompressed\;Size}</math>

לפיכך, ייצוג נתונים הדוחס את גודל הקובץ מ-10MB ל-2MB מניב חיסכון בנפח של 1 - 2/10 = 0.8, המצוין לעיתים קרובות באחוזים, 80%.

עבור אותות בגודל בלתי מוגדר, כמו הזרמת אודיו ווידאו, יחס הדחיסה מוגדר במונחים של קצב נתונים (Data Rate), דחוס ולא דחוס, במקום גודלי נתונים:

: <math> {\rm Compression\;Ratio} = \frac{\rm Uncompressed\;Data\;Rate}{\rm Compressed\;Data\;Rate}</math>

ובמקום חיסכון בנפח אחסון, מציינים חיסכון בקצב נתונים, המוגדר כהפחתת קצב הנתונים ביחס לקצב הנתונים הלא דחוס:

: <math>{\rm Data\;Rate\;Saving} = 1 - \frac{\rm Compressed\;Data\;Rate}{\rm Uncompressed\;Data\;Rate}</math>

לדוגמה, לשירים לא דחוסים על תקליטור CD יש קצב נתונים של בערך 1.4mbits לשנייה, בעוד שקובצי AAC ב-iPod נדחסים בדרך כלל ל-128kbits לשנייה, מה שמניב יחס דחיסה של 10.9, לחיסכון בקצב נתונים של 0.91, או 91%.

== דחיסה משמרת לעומת מאבדת ==
דחיסה משמרת של נתונים דיגיטליים כגון וידאו, סרטים דיגיטליים ואודיו אמנם משמרת את כל המידע, אך לרוב אינה משיגה יחס דחיסה טוב בהרבה מ-2:1 וזאת בגלל האנטרופיה המובנית בנתונים. לעומת זאת, דחיסה מאבדת (למשל JPEG עבור תמונות, או MP3 ואופוס עבור שמע) יכולה להשיג יחסי דחיסה גבוהים בהרבה במחיר של ירידה באיכות, מכיוון שהדחיסה גורמת לעיוותים חזותיים או עיוותי אודיו בגלל אבדן מידע חשוב. יש צורך ביחס דחיסה של לפחות 50:1 כדי להעביר וידאו 1080i לזרם שידור MPEG של 20 Mbit/s.

== ראו גם ==
* מדעי המחשב

== קישורים חיצוניים ==
* [http://www.cartesianinc.com/Tech/tech-overview.html Nondegrading lossy compression]

== הערות שוליים ==

קטגוריה:דחיסת נתונים
ג'ניפר לופז: מחצית

ג'ניפר לופז: מחצית (באנגלית: Jennifer Lopez: Halftime) הוא סרט תיעודי מקורי של נטפליקס אמריקאי משנת 2022 בבימויה של אמנדה מישלי.<ref></ref> הסיפור שלו עוקב אחר הקריירה של ג'ניפר לופז, עם התמקדות כבדה במופע המחצית של סופרבול LIV עם שאקירה ובסרטה "נוכלות בלי חשבון" (2019).<ref></ref>

הסרט הוקרן בבכורה בערב הפתיחה של פסטיבל הסרטים טרייבקה 2022,<ref></ref><ref name=":0"></ref><ref></ref> והוקרן בנטפליקס ב-14 ביוני 2022.<ref name=":1"></ref><ref></ref> לופז הקליטה מחדש את בשם מחודש "" בהשתתפות פרנץ' מונטנה לצד שיר נוסף, "This Land Is Your Land" / "America the Beautiful".<ref></ref>

== ליהוק ==
להלן רשימת המשתתפים בסרט התיעודי של לופז:
* ג'ניפר לופז
* שאקירה
* בן אפלק
* אדם בלאקסטון
* האמיש המילטון
* לורן סקפאריה
* ג'ימי פאלון <small>(קטעי ארכיון מתוך The Tonight Show)</small>
* ג'וליה סטיילס
* קונסטנס וו
* לילי ריינהרט <small>(צילומי ארכיון מהוליווד ריפורטר)</small>
* קיקי פאלמר <small>(צילומי ארכיון מהוליווד ריפורטר)</small>
* כריסטי למייר

== הוצאה ==
הסרט הוקרן בבכורה כסרט רשמי בערב הפתיחה בפסטיבל הסרטים טרייבקה ב-8 ביוני 2022,<ref name=":0" /> ובנטפליקס ב-14 ביוני 2022.<ref name=":1" />

הסרט הופיע לראשונה במקום השני בעולם בנטפליקס ביום השני ליציאתו, מאחורי "השיחוק" בכיכובו של אדם סנדלר.

בין 12 ביוני 2022 ל-26 ביוני 2022 הסרט התיעודי נצפה במשך 27.25 מיליון שעות בנטפליקס.<ref></ref>

== ביקורת ==
בסך הכול, הסרט התיעודי זכה לביקורות חיוביות ממבקרי קולנוע והקהל הרחב כאחד.<ref></ref><ref></ref><ref></ref><ref></ref> לסרט יש דירוג של 83% ברוטן טומייטוז על סמך 36 ביקורות.<ref></ref> ריצ'רד רופר משיקגו סאן-טיימס העניק לסרט 3 מתוך 4 כוכבים.<ref></ref> אדם גרין מ-The Detroit News ביקר את הסרט וטען שמדובר ב"מבט מעורר השראה על מישהי שהתגברה על הסיכויים וממשיכה להילחם כדי שייקחו אותה ברצינות ושקולה יישמע".<ref></ref> פיטר סובצ'ינסקי מ-RogerEbert.com העניק לסרט 2 מתוך 4 כוכבים בסך הכול והגיע למסקנה ש"לא סביר שזה ישנה באופן משמעותי את המחשבות של מישהו על ג'ניפר לופז".<ref></ref>

==קישורים חיצוניים==

==הערות שוליים==

קטגוריה:סרטי 2022
קטגוריה:סרטים תיעודיים של נטפליקס
קטגוריה:סרטים תיעודיים
קטגוריה:סרטים תיעודיים על זמרות
קטגוריה:ג'ניפר לופז
קטגוריה:סרטים באנגלית
על כל עלה נושר (הלוואי הלוואי)

"על כל עלה נושר (הלוואי הלוואי)" הוא סינגל שהוקלט על ידי הזמר הישראלית דין דין אביב. את השיר הוציאה לאור בשנת 2009 חברת התקליטים NMC יונייטד אנטרטיינמנט, והוא נכלל כרצועה ה-14 באלבום האוסף של הזמרת, האוסף.

== על השיר ==
השיר נכתב והולחן על ידי רחל שפירא ומוני אמריליו, והופק על ידי רמי הראל. ב-22 באוקטובר 2009 הוצג כמועמד לכניסה למצעד הפזמונים של רשת ג'. בשבוע לאחר מכן דורג במקום השמיני. ב-12 בנובמבר עלה למקום השישי – המיקום הגבוה ביותר אליו הגיע. ב-10 בדצמבר, לאחר שישה שבועות צעידה, יצא מהמצעד השבועי.

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מוני אמריליו
קטגוריה:שירים שהופקו על ידי רמי הראל
קטגוריה:שירים על צמחים
קטגוריה:סינגלים בהוצאת NMC יונייטד אנטרטיינמנט
נועדנו (שיר)

"נועדנו" הוא סינגל שהוקלט על ידי הזמר הישראלי גלעד שגב בהשתתפות דין דין אביב ויהודה קיסר. את השיר הוציאה לאור בשנת 2009 חברת התקליטים היי פידליטי, והוא נכלל כרצועה הרביעית באלבום האולפן, נועדנו.

== על השיר ==
השיר נכתב על ידי גלעד שגב, שגם הפיק אותו לצד גלעד שמואלי. הלחן שלו תואם לזה של "Marble House" של להקת The Knife, שיצרו קארין דרייר, אולוף דרייר וג'יי ג'יי יוהנסון. ב-5 בנובמבר 2009 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום השביעי (הכניסה הגבוהה ביותר לשבוע זה). ב-10 בדצמבר עלה למקום הראשון, שם שהה ארבעה שבועות רצופים. ב-11 בפברואר 2010, לאחר שלושה-עשר שבועות צעידה, יצא מהמצעד השבועי. במצעד הפזמונים העברי השנתי של ה'תש"ע של גלגלצ ו-ynet דורג במקום ה-34.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי דין דין אביב
קטגוריה:שירים בעברית
קטגוריה:שירים שתורגמו לעברית
קטגוריה:שירים שהופקו על ידי גלעד שגב
קטגוריה:שירים שהופקו על ידי גלעד שמואלי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת היי פידליטי
גורדון הרברט

גורדון וולטר הרברט (באנגלית: Gordon Walter Herbert; נולד ב-16 בפברואר 1959) הוא כדורסלן עבר ומאמן כדורסל קנדי-פיני המשמש כמאמן באיירן מינכן מהבונדסליגה והיורוליג, ושל נבחרת גרמניה בכדורסל.

== קריירת משחק ==
הרברט שיחק כדורסל מכללות במכללת צפון איידהו בקור ד'אלן במשך שנתיים ואף הוכנס להיכל התהילה שלה ב-2009, וב-1979 עבר לאוניברסיטת איידהו במוסקו. לאחר שנפצע בפרק כף היד והחמיץ את כל שנתו הרביעית (שאמורה להיות האחרונה שלו), המשיך הרברט לשנה חמישית במכללות. הוא פתח בעמדת הסמול פורוורד וסייע לאיידהו לנצח בכל 16 המשחקים הראשונים שלה, לסיים במאזן 24–2 בעונה הסדירה ולהעפיל לשמינית גמר טורניר אליפות המכללות בכדורסל.

לאחר שסיים את קריירת המכללות שלו שיחק הרברט בפינלנד במשך 12 שנים בחמש קבוצות שונות. קריירת המועדונים שלו הסתיימה ב-1994, כשהחל לאמן.

הרברט שיחק גם במדי נבחרת קנדה הבוגרת בטורניר הכדורסל באולימפיאדת לוס אנג'לס (1984), שם סיימה במקום הרביעי, ובאליפות העולם בכדורסל 1986, בה סיימה במקום השמיני.

הרברט זכה במדי נבחרת קנדה במדליית זהב בטורניר הכדורסל באוניברסיאדת אדמונטון (1983).

== קריירת אימון ==
ב-1994 מונה הרברט למאמן קוריהאיט הפינית, קבוצתו האחרונה כשחקן. הוא אימן בפינלנד עד שנת 2000, אז מונה למאמנה של ס. אוליבר וירצבורג הגרמנית. ב-2001 מונה למאמן סקיליינרס פרנקפורט וב-2004 זכה באליפות הבונדסליגה. ב-2006 עבר לצרפת וחתם בראסינג פריז, וב-2006 מונה למאמן פו אורטז והוביל אותה לזכייה ב. בנוסף, בין 2005 ל-2007 שימש כמאמנה של נבחרת גאורגיה בכדורסל.

ב-7 ביולי 2007 מונה הרברט למאמן אריס סלוניקי מליגת העל היוונית בכדורסל. בעונת שימש כעוזר מאמן בקבוצת ה-NBA טורונטו ראפטורס.

לאחר שאימן את אספון הונקה, פרנקפורט ואלבה ברלין, בעונת הוביל הרברט את הסקיליינרס לזכייה ביורופקאפ לאחר ניצחון בגמר על פלקנסטרו וארזה. באותה עונה הוא אף נבחר למאמן השנה בבונדסליגה. במאי 2020 שוחרר הרברט מפרנקפורט וב-2 ביולי חתם באבטודור סראטוב הרוסית מהליגה המאוחדת של VTB. הוא פוטר במרץ 2021.

בספטמבר 2021 הוא מונה למאמן נבחרת גרמניה בכדורסל, תחת הדרכתו זכתה הנבחרת במדליית ארד באליפות אירופה ב-2022 ובמדליית זהב בגביע העולם בכדורסל 2023.

ב-25 ביולי 2024 מונה למאמן בבאיירן מינכן מליגת העל הגרמנית והיורוליג.

== קישורים חיצוניים ==

== הערות שוליים ==

קטגוריה:כדורסלנים באולימפיאדת לוס אנג'לס (1984)
קטגוריה:מאמני אריס סלוניקי בכדורסל
קטגוריה:קולומביה הבריטית: אישים
קטגוריה:כדורסלנים קנדים
קטגוריה:מאמני כדורסל קנדים
קטגוריה:קנדים שנולדו ב-1959
רבל (בושם)

רבל (באנגלית: Rebelle) הוא הבושם השני לנשים של הזמרת הברבדית ריהאנה. הוא הופץ באביב 2012 והונפק על ידי קו הבישום "פרלוקס פרגנס".<ref name=":0"></ref> הבושם היה זמין לרכישה באתר האינטרנט Belk.com, ב-15 בפברואר 2012 בארצות הברית.<ref></ref> הוא היה זמין גם בחבילה מיוחדת ב-Macy's לזמן מוגבל.<ref name=":1"></ref>

החבילה כללה את הבושם הקודם של הזמרת, רבל פלר, אלבום האולפן השישי שלה, Talk That Talk ואת רבל עצמו.<ref name=":1" />

== רקע וקידום ==
בסקר שנערך באתר הרשמי של הבושם הראשון של ריהאנה רבל פלר, ריהאנה ביקשה מהמעריצים לציין אם הם מורדים או טובים. לאחר ש-68% מהמעריצים של ריהאנה הצביעו לרבל, הזמרת החליטה להוציא את הבושם השני שלה, רבל, לאחר שזכתה להצלחה גדולה עם בושם הבכורה שלה, רבל פלר.<ref name=":0" />

קמפיין הקידום של רבל, בוצע על ידי במאי הקליפים, אנתוני מנדלר, שהיה אחראי על צילום קמפיין הקידום של רבל פלר.<ref name=":0" /> הבושם שווק גם ברשתות החברתיות, בפייסבוק ובטוויטר.<ref></ref><ref></ref> בנוסף לכך, שלט חוצות גדול, שהוצג בכיכר טיימס, ניו יורק, הציג את ריהאנה, בפוסטר בו ניתן לראות לידה את הבושם עצמו.<ref></ref>

== רכיבים ==
ריהאנה תיארה את הבושם כבעל "אלמנט רומנטי נשי", תוך שמירה על "איכות מתריסה". היא הוסיפה, "הבושם החדש שלי הוא על השתלטות אך עדיין להיות גברת".<ref></ref> התווים העליונים של הבושם כוללים; שזיף, תות וג'ינג'ר, תווי האמצע כוללים סחלב, קקאו והליוטרופ, ותווי הבסיס כוללים מושק, פצ'ולי, ענבר וקפה.<ref name=":2"></ref>

הניחוח ארוז בצורת פלקון, בצבעי אדום וזהב, בדומה לזה של הבושם הקודם של ריהאנה.<ref name=":2" />

== מוצרים ==
להלן רשימת המוצרים שיצאו במסגרת הפצתו של הבושם:
* 100 מ"ל/3.4 oz
* 50 מ"ל/1.7 oz
* 30 מ"ל/1.0 oz
* 15 מ"ל/0.5 oz
* קרם גוף 200 מ"ל/6.7 oz
* ג'ל רחצה 90 מ"ל/3.0 oz

== ביקורת ==
מאז הפצתו של רבל ברחבי הממלכה המאוחדת בפברואר 2012, הוא נמכר בלמעלה מ-2 מיליון בקבוקים. לאחר מכן, דווח על 4 מיליון בקבוקים שנמכרו ממנו באזור. הוא היה לאחד מהבשמים הנמכרים ביותר כאשר יצא, לצד הבשמים: היט של ביונסה, זוהר מאת ג'יילו של ג'ניפר לופז ומידנייט פנטזי של בריטני ספירס.

== הערות שוליים ==

קטגוריה:בשמים של ריהאנה
קטגוריה:מכשירים שהושקו ב-2012
ניוד מאת ריהאנה

ניוד מאת ריהאנה (באנגלית: Nude by Rihanna) הוא הבושם השלישי לנשים של הזמרת הברבדית ריהאנה. הוא הופץ ב-23 בנובמבר 2012 והונפק על ידי קו הבישום "פרלוקס פרגנס".<ref name=":0"></ref> את הבושם הוציאה ריהאנה לכבוד בלאק פריידיי; יום שישי, שפותח את עונת השופינג שבין חג ההודיה בארצות הברית לחג המולד.<ref name=":0" />

== רכיבים ==
הבושם תואר כניחוח "מתוק, פרחוני [ו]פירותי עם מעט ריח של וניל". הוא מורכב גם מתווים של עץ וסקין מושק. הוא מאופיין בניחוחות פירותיים של גויאבה, מנדרינה ואגס בתור התווים העליונים. התווים האמצעיים מורכבים מפרחים לבנים: עלי כותרת של גרדניה, יסמין ערבי קטיפתי ותפוז-שמנת. תווי הבסיס מורכבים מאלגום, סחלב, וניל ומושק "סקונד סקין".<ref></ref>

== מוצרים ==
להלן רשימת המוצרים שיצאו במסגרת הפצתו של הבושם:
* 100 מ"ל/3.4 oz
* 50 מ"ל/1.7 oz
* 30 מ"ל/1.0 oz
* 15 מ"ל/0.5 oz

== הערות שוליים ==

קטגוריה:בשמים של ריהאנה
קטגוריה:מכשירים שהושקו ב-2012
האוסף (אלבום של דין דין אביב)

האוסף הוא אלבום האוסף הראשון והיחיד של הזמרת הישראלית דין דין אביב. את האלבום הוציאה לאור ב-27 באוגוסט 2012 חברת התקליטים הד ארצי. הוא פורסם בפורמט תקליטור בלבד. באוסף כלולות כמה רצועות חדשות כמו "נועדנו", "מאחורי השער" ו"על כל עלה נושר (הלוואי הלוואי)".

== רשימת רצועות ==

== הערות שוליים ==

קטגוריה:אלבומי דין דין אביב
קטגוריה:אלבומי חברת NMC יונייטד אנטרטיינמנט
סנדוק לעג'ב

סנדוק לעג'ב הוא אלבום הבכורה של הזמר הישראלי חיים אוליאל. את האלבום הוציאה לאור בשנת 2000 חברת התקליטים הד ארצי. הוא פורסם בפורמט תקליטור בלבד, וכולל שירים בשפה העברית והערבית.

== רשימת רצועות ==

== קישורים חיצוניים ==
* 

== הערות שוליים ==

קטגוריה:אלבומי 2000
קטגוריה:אלבומי חיים אוליאל
קטגוריה:אלבומים בעברית
קטגוריה:אלבומים בערבית
קטגוריה:אלבומי חברת הד ארצי
פריץ גבאואר

פריץ גבאואר (14 ביולי 1906 – 9 באוגוסט 1979) היה פושע נאצי, מפקד ינובסקה.

==ביוגרפיה==
גבאואר נולד וגדל בברסלאו. משנת 1920 הוא עבד כשוליה של מכונאי עד שנת 1924. בהמשך שנות ה-20 הוא עבד בחברת סימנס ומשנת 1928 בחברת הטלפוניה של שלזיה. בשנת 1930 הוא פוטר בעקבות המשבר הכלכלי העולמי ונותר מובטל עד 1933, אז החל לעבוד שוב אצל סימנס בגלוגוב.

בשנת 1930 הצטרף גבאואר לאס אה ובשנת 1931 הצטרף למפלגה הנאצית ולאס אס. בשנת 1936 הוא עבר לעבוד באס אס מספר חודשים ולאחר מכן הוא עבד בחברת מטוסים ושוב בסימנס בברלין.

בעקבות מבצע ברברוסה הוא הוצב בלבוב החל מאוגוסט 1941 ונהיה מפקד ינובסקה. על אכזריותו העידה ינינה אלטמן:
:"מפקדו הראשי של הקונצרן היה אובר־שטורמפירר פריץ גבאור ובתוקף תפקידו הגיע להמצאות גרמניות הראויות לציון. בקור של 20 מעלות היה ממית אנשים על־ידי קפיאה בחביות מים."
ובמקום אחר:
:"גבאור נתן פקודה להוציא להורג כל הילדים הנמצאים בשטח הקסרקטינים בבתי המלאכה והוא במו ידיו הלך לתפוס את הילדים. הוא נתן פקודה לד"ר קורצרוק מנהל בית חולים במחנה ריכוז להמית תיניקות. הוא במו ידי חנק נשים וגברים בעזרת הצעיף שלו. הוא במו ידיו תלה אנשים. הוא במו ידיו זרק אסיר לתוך מרק רותח וגרם למותו. מספר האנשים שרצח במו ידיו אי שנרצחי לפי פקודותיו מגיע לאלפים. הוא הצטיין בסדיזם מכוער ההופך את האדם לחיית טרף."
מפי הניצולים יוחסה לו האמירה:
:"אין לי תיאבון אם אינני הורג יהודי אחד לפני ארוחת הבוקר שלי"

לאחר מלחמת העולם השנייה הוא התגורר בדסאו, עבד עבור שלטונות הכיבוש הסובייטי במזרח גרמניה ובשנת 1947 היה לחבר מפלגת האיחוד הסוציאליסטי של גרמניה. בשנת 1960 הוא נבחר להיות מזכיר עיר מגוריו, דסאו. בעקבות זאת, נפתחה חקירה לבדוק את עברו ומפחד תוצאותיה הוא ברח למערב גרמניה. לאחר ששמו עלה במשפט אייכמן, לחצה משטרת ישראל על מערב גרמניה לחפש אחריו. גבאואר נעצר בסוף 1961 והוחזק בכלא בזארבריקן, אך בשנת 1963 שוחרר בערבות, לאחר שהתביעה בזארבריקן קבעה שאין ראיות מספיקות להעמידו לדין. בשנת 1967 בעקבות ביקר בישראל של האחראי על העמדת נאצים לדין נבחן התיק של גבאואר מחדש. משפטו של גבאואר נפתח ב-17 בספטמבר 1970 ובתחילת 1971 הגיעו שלושה שופטים לישראל לשמוע בה עדויות נגד גבאואר.

ב-29 ביוני 1971 הוא נדון למאסר עולם על רצח אסירים בינובסקה. הוא מת באוגוסט 1979.

==הערות שוליים==

קטגוריה:פושעי מלחמה נאצים
קטגוריה:סגל מחנות ריכוז והשמדה
קטגוריה:מורשעים בעבירות המתה
קטגוריה:גרמנים שנולדו ב-1906
קטגוריה:גרמנים שנפטרו ב-1979
סימני סערה

סימני סערה הוא סינגל שהוקלט על ידי הזמר הישראלי חיים אוליאל. את השיר הוציאה לאור בשנת 2000 חברת התקליטים הד ארצי, והוא נכלל כרצועה השמינית באלבום הבכורה של הזמר, סנדוק לעג'ב.

== על השיר ==
השיר נכתב על ידי שמעון אדף והולחן על ידי קובי אוז, שגם הפיק אותו לצד אוליאל ומאיר עמר. ב-4 ביוני 2000 הוצג כמועמד למצעד הפזמונים השבועי של רשת ג'. בשבוע לאחר מכן דורג במקום ה-16. ב-16 ביולי עלה למקום החמישי – המיקום הגבוה ביותר אליו הגיע. ב-10 בספטמבר, לאחר שלושה-עשר שבועות צעידה, יצא מהמצעד השבועי. במצעד הפזמונים העברי השנתי ה'תש"ס דורג במקום ה-29.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי חיים אוליאל
קטגוריה:שירים בעברית
קטגוריה:שירים על מזג אוויר
ונסן קולה

ונסן פלורן אנטואן קולה (בצרפתית: Vincent Florent Antoine Collet; נולד ב-6 ביוני 1963) הוא כדורסלן עבר ומאמן כדורסל צרפתי המאמן את פריז לבלואה מליגת העל הצרפתית ואת נבחרת צרפת.

== קריירת משחק ==
קולה החל את קריירת המועדונים שלו בעונת 1980/81, ושיחק בליגה הצרפתית השלישית. לאחר מכן החל את הקריירה המקצועית שלו, בעונת 1981/82, עם לה-מאן סארת. עם לה מאן הוא זכה באליפות צרפת ב-1982.

בסך הכל, הוא שיחק 13 עונות בליגת העל הצרפתית במדי לה-מאן סארת, קאן ואסוול ליון-וילרבאן. לאחר מכן הוא בילה את ארבע העונות האחרונות של הקריירה המקצוענית שלו בליגה השנייה במדי לה האבר.

== קריירת אימון ==
קולט הפך לראשונה למאמן כדורסל ב-1998. הוא היה המאמן הראשי של לה-מאן במשך שמונה שנים, בין 2000/01 ו-2007/08, והוביל את הקבוצה לאליפות הליגה הצרפתית 2006 ולגביע הצרפתי ב-2004, כמו גם לזכייה בגביע המוליכות של הליגה הצרפתית ב-2006. בזמן שהיה במועדון, הוא נבחר למאמן השנה של הליגה הצרפתית ב-2001 וב-2004, לפני שעזב את הקבוצה ב-2008.

בעונת 2008/09 הוא הוביל את אסוול ליון-וילרבאן לאליפות הליגה הצרפתית, הראשונה מאז 2002. בעונת 2015/16, הוא אימן את המועדון הצרפתי שטרסבורג והוביל אותו לגמר היורוקאפ 2016, בו הפסידה הקבוצה בסופו של דבר למועדון הטורקי גלאטסראיי. הוא גם זכה בפרס מאמן השנה השלישי שלו. לאחר אותה עונה החליטו קולה ושטרסבורג להיפרד, לאחר שחוזהו תם.

לאחר ששטרסבורג התחילה באופן מאכזב את עונת 2016/17, היא מינתה את קולה שוב למאמנה, ב-27 באוקטובר 2016.

ב-25 באוגוסט 2021, הוא חתם בפריז לבלואה מליגת העל הצרפתית.

=== בנבחרת צרפת ===
קולה מונה למאמן נבחרת צרפת הבוגרת בכדורסל במרץ 2009, לאחר קמפיין מוקדמות מאכזב ליורובאסקט 2009, שאילץ את הנבחרת להעפיל דרך סיבוב מוקדמות נוסף. לאחר שהוביל בהצלחה את נבחרת צרפת בסיבוב המוקדמות השני, הוא אימן את נבחרת צרפת בטורניר גדול, לראשונה, באליפות אירופה 2009. הוא הוביל את הנבחרת למקום החמישי שהקנה לה העפלה אוטומטית לאליפות העולם 2010, שם גם אימן את צרפת.

קולה הוביל את צרפת למדליית הכסף ביורובאסקט 2011, ואז שנתיים לאחר מכן אימן את הנבחרת והוביל אותה לזכייה הראשונה בתולדותיה, ביורובאסקט 2013 בסלובניה. צרפת המשיכה לזכות במדליות תחת הנהגתו, וזכתה במדליית הארד בגביע העולם 2014 וביורובאסקט 2015.

קולה גם אימן את צרפת באולימפיאדות 2012 ו-2016, שבשתיהן הודחה ברבע הגמר.

בתחילת 2020 הצהיר קולה כי בכוונתו להמשיך כמאמן ראשי של נבחרת צרפת. באולימפיאדת טוקיו 2020 ניצחה צרפת את ארצות הברית לראשונה באולימפיאדה, 83–76, בשלב הבתים. צרפת עלתה לגמר, שם הפסידה במשחק חוזר מול האמריקאים 82–87, וסיימה עם מדליית הכסף.

== קישורים חיצוניים ==

== הערות שוליים ==

קטגוריה:כדורסלני לה-מאן סארת
קטגוריה:כדורסלנים צרפתים
קטגוריה:כדורסלני אסוול ליון-וילרבאן
קטגוריה:מאמני כדורסל
קטגוריה:צרפתים שנולדו ב-1963
יחסי בורונדי–סין

שגרירות בורונדי בסין
יחסי בורונדי–סין הם היחסים הדיפלומטיים בין הרפובליקה העממית של סין לרפובליקה של בורונדי.

== סקירה כללית ==
היחסים בין המדינות כוננו ב-21 בדצמבר 1963, תחת היו"ר מאו דזה-דונג והמלך מואמבוטסה הרביעי באנגיריסנגה, בהתאמה.<ref name="FMPRC"></ref> המלך מואמבוטסה ניתק את היחסים הדיפלומטיים עם סין ב-1965, אולם הם חודשו תחת מישל מיצ'ומברו, הנשיא הראשון של בורונדי, ב-31 באוקטובר 1971.<ref name="FMPRC" /><ref></ref> מאז, סין סיפקה סיוע בפיתוח לבורונדי, כולל עזרה בבניית מפעל טקסטיל בבוג'ומבורה.<ref name="FMPRC" /> נכון לשנת 2002, סין ייצאה סחורות בשווי של 2.718 מיליון דולר, תוך שהיא מייבאת סחורות בשווי 491,000 דולר בלבד מבורונדי.<ref name="FMPRC" />

בורונדי הייתה אחת מ-53 מדינות, שביוני 2020 תמכה בחוק הביטחון הלאומי של הונג קונג באו"ם.<ref></ref>

== התפתחות כלכלית ==
מאז הפורום הראשון לשיתוף פעולה בסין אפריקה בשנת 2000, בייג'ינג העבירה לבורונדי למעלה מ-164 מיליון דולר בסיוע רשמי לפיתוח. סכום זה כולל כספים לבניית ארמון נשיאותי, 9 מיליון דולר לבניית בית חולים במחוז Bubanza ושלושה הסכמי שמיטת חובות.

==קישורים חיצוניים==

== הערות שוליים ==
מאיר עמר

מאיר עמר (ידוע בשם הבמה שלו, ביג אם) הוא פזמונאי, מלחין, מעבד ומפיק מוזיקלי ישראלי. במרוצת השנים עבד עם מספר אמנים ישראלים, והיה חבר בלהקת טיפקס ובנערי רפול.

== ביוגרפיה ==
עמר הצטרף ללהקת טיפקס בשנת 1999 עם הוצאת האלבום דיסקו מנאייק. הוא הפיק את כל רצועותיו, כשהמוכרות ביניהן הן "סמי וסומו", "שלוש בלילה" והדואט עם שרית חדד "כשאני איתך אני כמו דג", שהגיע למקום השביעי במצעד סוף השנה של רשת ג'. אולם שיתוף הפעולה הראשון בינו לבין הלהקה היה שנה קודם לכן, כשהוציאו את המיני-אלבום העצב עבר לגור כאן.

בשנת 2000 הפיק עבור חיים אוליאל את אלבום הבכורה שלו, "סנדוק לעג'ב". מתוך האלבום זכה השיר "סימני סערה" להצלחה מסחרית גבוהה בישראל, ואף הגיע למקום החמישי במצעד הפזמונים השבועי של רשת ג'. בשנת 2001 יצא אלבומה השביעי של טיפקס, יושבים בבית קפה, שגם בו כל רצועתיו הופק על ידי עמר. הסינגל המוביל מתוכו, "יושבים בבית קפה", הגיע למקום השני במצעד השנתי של ה'תשס"א, והפך לשירו המצליח ביותר של עמר במצעדי הפזמונים. באותה שנה חבר לאיתי זילברשטיין, והם ייסדו את הצמד המוזיקלי "נערי רפול". אלבומם הראשון, "אהבה כתומה", יצא באותה השנה וכלל את השיר "החבר'ה הטובים" – שיר הנושא של סדרת הטלוויזיה החבר'ה הטובים.

בשנת 2003 זכה הצמד להצלחה ראשונה ככותבים: "קצת משוגעת" של שרית חדד, שהגיע למקום ה-12 במצעד השנתי של ה'תשס"ג. שיר נוסף בעיבודם מאותה שנה הוא "אני לא זמין" בביצועו של מושיק עפיה. לאחר מכן פורסם אלבום אוסף של טיפקס בשם כל הלהיטים, ובו נכלל השיר "ריקודי עמבה" שהפקתו של עמר.

בשנת 2004 הלחין הצמד את השיר "אני אוהב אותך" לקובי פרץ, והשתתפו בהפקת השיר "חגיגה" של חדד. בשנת 2006 פורסם אלבומה של טיפקס, רדיו/מוזיקה/עברית. גם בו עיבד עמר את מרבית רצועותיו. בשנת 2012 הפיקו נערי רפול את שירן של ירדנה ארזי ודנה אינטרנשיונל "כשהגברים רוקדים".

==קישורים חיצוניים==

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים